stanford-oval/wikipedia huggingface dataset:
Madison Dearborn Partners

| Madison Dearborn Partners, LLC |
| --- | --- |

Yritysmuoto:  Yksityinen
Perustettu:  1992
Perustaja:  John Canning, Jr.
Puheenjohtaja:  John Canning, Jr.
Kotipaikka:   Chicago, Illinois
Toimiala:  Pääomasijoitus
Tuotteet:  Leveraged buyout
Henkilöstö:  45
Kotisivu:  www.mdcp.com
Infobox OKVirheellinen NIMI-arvo: 
Madison Dearborn Partners (MDP) on yhdysvaltalainen pääomasijoitusyhtiö. Se kertoo keränneensä kuusi toimialoittain jaettua rahastoa, joiden puitteissa on tehty sijoituksia noin 130 yritykseen. Rahastojen yhteenlaskettu pääoma ylittää 18 miljardia dollaria. Sijoitusfilosofiana on vähemmistösijoitukset ja johdon ulosostot.
Joulukuussa 2015 MDP teki tarjouksen pääosin Suomessa (Corenso ja Savon Sellu) toimivasta kartonkivalmistaja Powerflutesta. Tarkoituksena oli ilmeisesti vetää yhtiö pois Lontoon pörssin AIM-listalta. Powerflute katkaisi neuvottelut 21. joulukuuta 2015. Joulukuussa 2017 Mondin kerrottiin ostavan 365 miljoonalla eurolla Powerfluten aallotuskartonkitehtaan Kuopiossa sekä puunhankintayhtiö Harvestian, ei kuitenkaan hylsykartonkia valmistavaa Corensoa. Myyjänä oli Madison Dearborn Partnersin omistama Nordic Packaging and Container Holdings Limited.
Sijoituksia

Patterson Medical
Topps
Univision
VWR
Aiemmin muun muassa Boise Cascade, Carrols, Intelsat, Packaging Corporation of America ja Smurfit Kappa Group.
Aiheesta muualla

Nettisivut
Mika Forss

| Mika Forss |
| --- | --- |
 Mika Forss, 2019
Henkilötiedot
Syntynyt: 26. syyskuuta 1968 (ikä 56) Nokia
Kansalaisuus:   Suomi
Raviohjastaja
Kotirata:  Teivon ravirata, Ylöjärvi
Lisenssi:  A
Voittosumma:  14 649 452 €
Starttien määrä:  23 939
Voittoja:  3 502
1000. voitto:  2009
2000. voitto:  2013
3000. voitto:  2017
Tilastot päivitetty:  7.3.2019
Mika Forss (s. 26. syyskuuta 1968 Nokia) on suomalainen raviohjastaja. Hänet on valittu vuoden ohjastajaksi vuosina 2008, 2010 ja 2014, 2015 ja 2016.
Forssilla on A-ajolupa sekä D-valmentajalisenssi ja hän toimii nykyään lainaohjastajana. Vuoden 2017 syyskuuhun mennessä Forss on ajanut noin 23 900 lähtöä, joista voittoja yli 3 100. Palkintorahoja hän on ohjastanut yli 14,5 miljoonaa euroa.
Vuonna 2016 Forss voitti raviohjastajien Euroopan-mestaruuden ja vuonna 2017 hän sijoittui raviohjastajien MM-kilpailuissa toiseksi.
Forss asuu perheineen Hämeenkyrössä. Hän on harrastanut aikaisemmin myös dartsia ja sijoittunut toiseksi vuoden 2004 Finnish Openissa.
Mika Forss muutti Hämeenkyröstä Ruotsiin marraskuussa 2019 ja kertoi keväällä 2020 jäävänsä sinne pysyvästi asumaan. Forssilla sai Ruotsin A-valmentajalisenssin vuonna 2021, mutta hän ilmoitti keskittyvänsä ohjastamiseen, vaikka valmensi Ruotsissa aiemmin hevosia puolisonsa Marjo Kivimaan kanssa. Heidän kolmesta lapsestaan kaksi on myös hevosalalla, vuonna 2021 Markus Forss työskenteli ravihevosten parissa ja Meeri Forss ratsutallilla.
Musaed Neda

| 0 | 1 | 2 |
| --- | --- | --- |
 Musaed Neda vuonna 2010.
Henkilötiedot
Koko nimi: Musaed Neda Al-Enezi
Syntymäaika: 8. heinäkuuta 1983
Syntymäpaikka: Kuwait
Pelipaikka: Puolustaja
Pituus: 180 cm
Seura
Seura: Al Qadsia
Pelinumero: 13
Seurat
| Vuodet | Seura | O (M) |
| 2001–   2004–2005   2008–2009   2009–2010 | Al Qadsia   → Al-Wakra (lainalla)   → Al-Nassr (lainalla)   → Al-Shabab (lainalla) |   |
Maajoukkue
| 2002– |  Kuwait | 64 (10) |
 Seurajoukkueuran tilastot kattavat vain kansalliset sarjat, päivitetty 9. tammikuuta 2011.  Maajoukkueuran tilastot päivitetty 9. tammikuuta 2011.
Musaed Neda Al-Enezi (arab. مساعد ندا‎; s. 8. heinäkuuta 1983) on kuwaitilainen jalkapalloilija, pelipaikaltaan puolustaja. Hän edustaa maansa mestaruussarjassa pelaavaa Al Qadsiaa. Neda on pelannut Kuwaitin maajoukkueessa 64 ottelua ja tehnyt niissä kymmenen maalia.
Musa Ngum

Musa Afia Ngum (1953 Fatoto, Upper Riverin alue, Gambia – 11. lokakuuta 2015 Dakar, Senegal) oli gambialainen laulaja-lauluntekijä ja tuottaja.
Ngum oli Pa Antouman Ngumin ja Ya Ramou Nyangin poika. Hänen isänsä oli kauppias, jonka täytyi matkustaa paljon. Tällöin hänestä huolehti henkilö, joka soitti yksikielistä soitinta, johon Ngum varhain mieltyi. Ngum aloittikin uransa laulajana jo lapsena. 1960-luvun loppupuolella hän liittyi Sangamarr-yhtyeeseen, jonka päälaulajana hän toimi. Yhtye erikoistui tunnettujen perinteisten laulujen esittämiseen länsimaisin soittimin. Sitten Ngum sai vanhemmalta veljeltään Lie Ngumilta pyynnön liittyä päälaulajaksi Gelewarr-yhtyeeseen. Gelewarr äänitti muiden muassa laulut "Tesito", "Bala Jigi Musa" ja "Xaleli Ndakaru", jotka toivat Ngumille suosiota Senegalin ja Gambian alueella. Hän kiersi myös Mauritaniassa ja muissa Länsi-Afrikan maissa.
Ngum muutti Senegaliin vuonna 1981 ja liittyi Super Diamono -yhtyeeseen vuonna 1985. Yksi menestyneimmistä kappaleista Ngumin Super Diamonossa viettäminä aikoina oli Ngumin Omar Penen kanssa tekemä laulu "Omaro, Bamba sa mam la". Super Diamonon hajottua Ngum liittyi lyhytikäiseen Ndaply-yhtyeeseen, josta hän kuitenkin suuntautui soolouralle "Banjul Banjul" -julkaisunsa myötä. Sittemmin hän julkaisi monia albumeita. Tässä vaiheessa Ngum käytti musiikissaan vain perinteisiä senegalilaisia ja gambialaisia soittimia. Hän oli panafrikkalaisuuden kannattaja sekä Senegalin ja Gambian yhdistymisen puolestapuhuja, joka puolusti myös musiikkinsa välityksellä maiden integroimista. Senegalin presidentti Abdou Diouf myönsi Ngumille Leijonan kansallisen ritarikunnan arvon Chevalier. Ngum oli naimisissa Sohna Joben kanssa. Pariskunnalla oli yhdeksän lasta: kaksi tytärtä ja seitsemän poikaa.
Ngum lähti musiikkimatkalle Isoon-Britanniaan vuonna 2015; hänen väitettiin virheellisesti kuolleen jo hänen ollessaan valmistautumassa Lontooseen matkustamiseen. 10. lokakuuta 2015 Ngum esiintyi 40-vuotisen viihdemaailmassa luomansa uran juhlistamiseksi poikansa Yusupha Ngumin ja Omar Penen kanssa Dakarin Just 4 You -yökerhossa Senegalissa. Hän sairastui tunteja esityksen jälkeen, ja hänet vietiin Dakar-Plateaun Le Dantec -sairaalaan, jossa hän kuoli aamulla 11. lokakuuta 2015. Ngum haudattiin Toubaan Senegaliin 12. lokakuuta. Hautajaisiin osallistui huomattavia henkilöitä, kuten Youssou N'Dour. Kolme vuotta Ngumin kuoleman jälkeen Ziguinchorin kunnalliset päättäjät nimesivät tien Ziguinchorissa hänen mukaansa.
Musaios

Musaios (m.kreik. Μουσαίος, Mūsaios tai Mousaios, lat. Musaeus) on antiikin kreikkalainen nimi, joka voi viitata seuraaviin henkilöihin:
Musaios Ateenalainen, puolimyyttinen runoilija
Musaios Efesoslainen (100-luku eaa.), eeppinen runoilija
Musaios Grammatikos (400/500-luku), grammaatikko ja kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Musaios”, voi hakea sivunnimihaulla, laajalla sivunnimihaulla tai tekstihaulla.
Murgab

| Murgab |
| --- | --- |
 Murgab-joki
Laskupaikka:  Karakumin aavikko
Maat:   Afganistan  Turkmenistan
Pituus:  978 km
Virtaama:  48,7 m³/s
Valuma-alue:  46 880 km²
 Murgab virtaa Turkmenistanin kaakkoisosaan Afganistanista
Murgab (persiaksi ja paštuksi مرغاب, Morqâb; turkmeeniksi Murgap) on joki Afganistanissa ja Turkmenistanissa. Sen pituus on 978 kilometriä ja valuma-alue 46 880 neliökilometriä. Murgab alkaa Afganistanin luoteisosasta ja virtaa ensin länteen ja sitten pohjoiseen. Joki toimii Afganistanin ja Turmenistanin rajajokena 16 kilometriä. Turkmenistanissa Murgabiin yhtyy sen tärkein sivujoki Kushk. Murgab virtaa Maryn kaupungin läpi ja häviää Karakumin aavikolle Maryn pohjoispuolella.
Aiheesta muualla

Kuvia tai muita tiedostoja aiheesta Murgab Wikimedia Commonsissa
Molossus

Molossus (m.kreik. μολοσσός, molossos, ”molossilainen”) on runojalka ja metron, joka on peräisin antiikin kreikkalaisesta metriikasta. Se koostuu kolmesta pitkästä tavusta, eli sen kaava on ( = pitkä tavu):
Metronin nimi viittaa Epeiroksen molosseihin.
Luettelo jääkiekon olympiamitalisteista

Jääkiekko on ollut olympialaisten kisaohjelmassa vuoden 1920 kesäolympialaisista lähtien. Menestynein maa olympialaisten jääkiekossa on Kanada.
Mitalitilasto (miehet)

| Urheilija | Maa | Olympialaiset | Kultaa | Hopeaa | Pronssia | Yht>  |
| --- | --- | --- | --- | --- | --- | --- |
| Tretjak, VladislavVladislav Tretjak |  Neuvostoliitto | 1972–1984 | 3 | 1 | 0 | 4 |
| Kravtšuk, IgorIgor Kravtšuk |  Neuvostoliitto  IVY  Venäjä | 1988 1992 1998–2002 | 2 | 1 | 1 | 4 |
| Holík, JiříJiří Holík |  Tšekkoslovakia | 1964–1976 | 0 | 2 | 2 | 4 |
| Koivu, SakuSaku Koivu |  Suomi | 1994–2010 | 0 | 1 | 3 | 4 |
| Lehtinen, JereJere Lehtinen |  Suomi | 1994–2010 | 0 | 1 | 3 | 4 |
| Peltonen, VilleVille Peltonen |  Suomi | 1994–2010 | 0 | 1 | 3 | 4 |
| Selänne, TeemuTeemu Selänne |  Suomi | 1998–2014 | 0 | 1 | 3 | 4 |
| Timonen, KimmoKimmo Timonen |  Suomi | 1998–2014 | 0 | 1 | 3 | 4 |
| Firsov, AnatoliAnatoli Firsov |  Neuvostoliitto | 1964–1972 | 3 | 0 | 0 | 3 |
| Kuzkin, ViktorViktor Kuzkin |  Neuvostoliitto | 1964–1972 | 3 | 0 | 0 | 3 |
| Ragulin, AleksandrAleksandr Ragulin |  Neuvostoliitto | 1964–1972 | 3 | 0 | 0 | 3 |
| Davydov, VitaliVitali Davydov |  Neuvostoliitto | 1964–1972 | 3 | 0 | 0 | 3 |
| Homutov, AndreiAndrei Homutov |  Neuvostoliitto  IVY | 1984–1988 1992 | 3 | 0 | 0 | 3 |
Vladislav Tretjak on menestynein miesjääkiekkoilija kolmella olympiakullallaan ja yhdellä hopeallaan.
Luettelo televisiosarjan Pieni moskeija preerialla jaksoista

Tämä on luettelo televisiosarjan Pieni moskeija preerialla jaksoista. Sarjan ensimmäinen jakso esitettiin CBC Television- kanavalla 9. tammikuuta 2007. 17. maaliskuuta 2010 mennessä jaksoja on esitetty yhteensä 66 yhteensä neljällä kaudella.
Tuotantokaudet

| Kausi | Kausi | Jaksot | Alun perin esitetty> Kauden alku | Alun perin esitetty> Kauden loppu |
| --- | --- | --- | --- | --- |
|  | 1 | 8 | 9. tammikuuta 2007 | 7. maaliskuuta 2007 |
|  | 2 | 20 | 3. lokakuuta 2007 | 5. marraskuuta 2008 |
|  | 3 | 20 | 1. lokakuuta 2008 | 23. maaliskuuta 2009 |

|  | 4 | 18 | 28. syyskuuta 2009 | 15. maaliskuuta 2010 |
Kolmas tuotantokausi (2008-2009)

| # | Nimi | Ensiesitys | Suomen ensiesitys | Tuotantokoodi |
| --- | --- | --- | --- | --- |
| 29 | "Amaar pallottelee" (engl. Amaar at the Bat) | 1. marraskuuta 2008 |  | 301 |
| Rayyan suostuu JJ:n kosintaan. Yasir möhlii pahoin ja yrittää parhaansa korjata asiaa. Amaar ei kestä Rayyanin ja JJ:n onnea ja tekee jotain järkyttävää. | Rayyan suostuu JJ:n kosintaan. Yasir möhlii pahoin ja yrittää parhaansa korjata asiaa. Amaar ei kestä Rayyanin ja JJ:n onnea ja tekee jotain järkyttävää. | Rayyan suostuu JJ:n kosintaan. Yasir möhlii pahoin ja yrittää parhaansa korjata asiaa. Amaar ei kestä Rayyanin ja JJ:n onnea ja tekee jotain järkyttävää. | Rayyan suostuu JJ:n kosintaan. Yasir möhlii pahoin ja yrittää parhaansa korjata asiaa. Amaar ei kestä Rayyanin ja JJ:n onnea ja tekee jotain järkyttävää. |  |
| 30 | "Sormuksen herra" (engl. Lord of the Ring) | 8. marraskuuta 2008 |  | 302 |
| Yhteisö yllättyy kuullessaan Amaarin lähdöstä ja kauhistuvat Baberin korvatessa hänet. Yasir lentää Torontoon huokutellakseen Amaarin takaisin. JJ:n antama kihlasormus aiheuttaa kitkaa hänen ja Rayyanin välille. | Yhteisö yllättyy kuullessaan Amaarin lähdöstä ja kauhistuvat Baberin korvatessa hänet. Yasir lentää Torontoon huokutellakseen Amaarin takaisin. JJ:n antama kihlasormus aiheuttaa kitkaa hänen ja Rayyanin välille. | Yhteisö yllättyy kuullessaan Amaarin lähdöstä ja kauhistuvat Baberin korvatessa hänet. Yasir lentää Torontoon huokutellakseen Amaarin takaisin. JJ:n antama kihlasormus aiheuttaa kitkaa hänen ja Rayyanin välille. | Yhteisö yllättyy kuullessaan Amaarin lähdöstä ja kauhistuvat Baberin korvatessa hänet. Yasir lentää Torontoon huokutellakseen Amaarin takaisin. JJ:n antama kihlasormus aiheuttaa kitkaa hänen ja Rayyanin välille. |  |
| 31 | "Matkalla Mercyyn" (engl. A Funny Thing Happened on the Way to Mercy) | 15. marraskuuta 2008 |  | 303 |
| Amaar palaa Mercyyn suoritettuaan umrahin, mutta häntä pakotetaan hakemaan uudestaan työnsä. Rayyan näyttää tunteensa Amaarille. | Amaar palaa Mercyyn suoritettuaan umrahin, mutta häntä pakotetaan hakemaan uudestaan työnsä. Rayyan näyttää tunteensa Amaarille. | Amaar palaa Mercyyn suoritettuaan umrahin, mutta häntä pakotetaan hakemaan uudestaan työnsä. Rayyan näyttää tunteensa Amaarille. | Amaar palaa Mercyyn suoritettuaan umrahin, mutta häntä pakotetaan hakemaan uudestaan työnsä. Rayyan näyttää tunteensa Amaarille. |  |
Neljäs tuotantokausi (2009-2010)

| # | Nimi | Ensiesitys | Suomen ensiesitys | Tuotantokoodi |
| --- | --- | --- | --- | --- |
| 49 | "Rakasta naapuriasi" (engl. Love thy neighbor) | 28. syyskuuta 2009 |  | 401 |
| Pastori Mageen tilalle tullut Thorne haluaa muslimit pois kirkosta, kunnes huomaa, että hänen jäsenensä pitävät muslimeista. | Pastori Mageen tilalle tullut Thorne haluaa muslimit pois kirkosta, kunnes huomaa, että hänen jäsenensä pitävät muslimeista. | Pastori Mageen tilalle tullut Thorne haluaa muslimit pois kirkosta, kunnes huomaa, että hänen jäsenensä pitävät muslimeista. | Pastori Mageen tilalle tullut Thorne haluaa muslimit pois kirkosta, kunnes huomaa, että hänen jäsenensä pitävät muslimeista. |  |
Minsk on sankarikaupunki

| Minsk on sankarikaupunki -muistomerkki> valkoven. Мінск — горад-герой, ven. Минск — город-герой |
| --- | --- |
 Kuvanveistäjä V. Zankovitšin ja arkkitehtien V. Jevsejev, V. Kramarenko ja V. Romanenko suunnittelema, vuonna 1985 vihitty Minskin sankarikaupungin muistomerkki.
Osoite:  praspekt Маšеravan ja praspekt Peramožtsaun risteys, Minsk, Valko-Venäjä
Koordinaatit:  53.9159°N, 27.5381°E
Valmistumisvuosi:  1985
Suunnittelija:  kuvanveistäjä Valentin Zankovitš ja arkkitehdit Vjatšeslav Jevsejev, Viktar Kramarenka ja Vjatšeslav Romanenko
Korkeus:  45 metriä (obeliski)
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Minsk on sankarikaupunki (valkoven. Мінск — горад-герой, Minsk — horad-heroi, ven. Минск — город-герой, Minsk — gorod-geroi) on Valko-Venäjän pääkaupunki Minskissä sijaitseva, vuonna  26. heinäkuuta 1974 kaupungille myönnettyä sankarikaupungin asemaa juhlistava muistomerkki. Muistomerkki sijaitsee pienellä kummulla Minskin kantakaupungissa, suurkatujen praspekt Маšеrava ja praspekt Peramožtsau risteyksen vierellä.
Minskin sankarikaupungin muistomerkkiin kuuluu 45 metriä korkea obeliski ja sen juurella seisova pronssinen, voittoa ja kunniaa symbolisoiva matalampi, 5,5 metriä korkea Synnyinmaa-äidin pronssiveistos. Obeliskin yläosassa on kultainen tähti ja alhaalla Leninin kunniamerkin kuva sekä sankarikaupungin arvon myöntämisestä kertovan Neuvostoliiton korkeimman neuvoston antaman asetuksen teksti. Muistomerkin suunnitteli kuvanveistäjä Valentin Zankovitš yhdessä arkkitehtien Viktar Kramarenka, Vjatšeslav Jevsejev ja Vjatšeslav Romanenko kanssa. Teos vihittiin vuonna 1985, kun oli kulunut 40 vuotta toisen maailmansodan päättymisestä ja fasistisen Saksan tappiosta.
Valko-Venäjän itsenäisyyspäivän (3. heinäkuuta) ja Voitonpäivän (9. toukokuuta) paraati kulkee yleensä Minsk on sankarikaupunki -muistomerkin editse. Valtiojohdon aitio sijaitsee tavallisesti aivan muistomerkin tuntumassa. Myös virallisia ilotulituksia ammutaan tavallisesti monumentin lähistöltä. Muistomerkki on myös eräs niistä paikoista Minskissä, jonne vastavihityt avioparit tulevat jättämään kukkia ja ottamaan valokuvia.
Minsk on sankarikaupunki -monumentti Viktar Kramarenkan johdolla suunnitellun Suuren isänmaallisen sodan valtionmuseon rajaamana.
Muistomerkin taakse on rakennettu huhtikuusta 2010 lähtien uusia näyttelytiloja arkkitehti, professori Viktar Kramarenkan johdolla suunnitellun Suuren isänmaallisen sodan valtionmuseon uudisrakennukselle. Tämä jo 70-vuotias sotamuseo sijaitsee aiemmin Lokakuun aukion laidalla. Uudet museotilat oli alkujaan tarkoitus avata Voitonpäivänä 2014. Sittemmin avajaiset lykättiin Valko-Venäjän itsenäisyyspäivään heinäkuun 2014 alussa.
Aiheesta muualla

Wikimedia Commonsissa on kuvia tai muita tiedostoja aiheesta .
Obelisk "Minsk — Gorod-Geroi" (venäjäksi) (inyourpocket.com)
Velikoi Otetšestvennoi voiny: stroiteli zakantšivajut raboty nad fasadom i berutsja za otdelku zalov (venäjäksi) (onliner.by)
Itsenäisyyspäivän marssi 3.7.2013, joka kulkee muistomerkin vierestä, mukana Valko-Venäjän armeijan joukot, leikkuupuimurit, urheilijat,... (video) (venäjäksi) (tvr.by)
Löfvenin II hallitus

| Löfvenin II hallitus |
| --- | --- |
  Ruotsin kuningaskunnan  hallitus
 Vastanimitetty hallitus Kuninkaanlinnan edustalla
Toimikausi alkoi:  21. tammikuuta 2019
Toimikausi päättyi:  9. heinäkuuta 2021
Valtionpäämies:  Kaarle XVI Kustaa
Jäsenet
Hallituksen johtaja:  Stefan Löfven
Hallituksen varajohtaja:  Isabella Lövin
Ministerien lukumäärä:  23
Hallituspuolueet:   Sosiaalidemokraatit  Ympäristöpuolue  Hallituksen tukipuolueet  Keskustapuolue  Liberaalit 
Hallituksen asema:  Vähemmistöhallitus
Oppositiopuolueet:   Pääoppositiopuolue  Maltillinen kokoomus  Muut oppositiopuolueet  Kristillisdemokraatit  Ruotsidemokraatit  Vasemmistopuolue 
Historia
Vaalit:  2018
Edellinen:  Löfven I
Seuraava:  Löfven III
Löfvenin II hallitus (ruots. Regeringen Löfven II) oli Ruotsin hallitus, joka aloitti 21. tammikuuta 2019 ja kaatui epäluottamusäänestyksessä 21. kesäkuuta 2021. Se jatkoi toimitusministeristönä 9. heinäkuuta 2021 saakka, jolloin Löfvenin III hallitus aloitti toimintansa. Pääministeri Stefan Löfvenin johtama vähemmistöhallitus muodostui sosiaalidemokraateista ja ympäristöpuolueesta, mutta se nauttii parlamentaarista tukea myös liberaaleilta ja keskustapuolueelta.
Hallituspuolueiden sekä liberaalien ja keskustan tammikuussa 2019 laatimaa sopimusta kutsutaan "tammikuun sopimukseksi" (januariavtalet).  Tammikuun sopimus päätti lopullisesti Ruotsin porvaripuolueiden allianssiksi kutsutun yhteistyön ja Ruotsin vaaleissa lähes puoli vuosisataa vallinneen blokkipolitiikan.
Edelliseen kauteen verrattuna elinkeinoministeriöstä lohkaistiin uusi ministeriö, infrastruktuuriministeriö. Maaseutuministeriö lakkautettiin ja maaseutuministeri siirrettiin elinkeinoministeriöön. Energiaministerin tehtävä siirtyi ympäristöministeriöstä uuteen infrastruktuuriministeriöön.
Hallitusneuvottelut olivat ennätyspitkät: valtiopäivävaalien ja hallituksen nimeämisen välillä oli 134 päivää, kun edellinen ennätys oli 25 päivää. Syynä tähän on pidetty ruotsidemokraattien kannatuksen nousua kahdenkymmenen prosentin tuntumaan. Kun sekä oikeistoallianssi että punavihreä blokki eivät ole perinteisesti tehneet yhteistyötä toistensa tai ruotsidemokraattien kanssa, oli hallituspohjan kokoamiseksi rikottava Ruotsin politiikassa ennennäkemättömästi jompaakumpaa sääntöä.
Hallitusneuvottelut

Syyskuussa 2018 pidettyjen valtiopäivävaalien jälkeen valtiopäiväpaikkojen jakautuminen osoittautui haasteelliseksi hallitusneuvottelujen kannalta, sillä ruotsidemokraattien korkean kannatuksen vuoksi perinteiset punavihreä blokki ja keskustaoikeistolainen allianssi eivät kumpikaan voineet yksin muodostaa enemmistöä valtiopäivillä. Valtiopäivävaalien jälkeen uuden vaalituloksen mukainen valtiopäivät äänesti 24. syyskuuta puhemiehekseen maltillisen kokoomuksen Andreas Norlénin, joka voitti vastaehdokkaansa sosiaalidemokraattien Åsa Lindestamin äänin 203–145. Seuraavana päivänä valtiopäivät äänesti Löfvenin hallituksen epäluottamuksen puolesta äänin 204–142. Tämä tarkoitti, että puhemies joutuu käynnistämään prosessin hallitustunnustelijan valitsemiseksi ja pääministeriehdokkaan löytämiseksi.
Ensimmäiseksi hallitustunnustelijaksi valittiin 2. lokakuuta 2018 maltillisten puheenjohtaja Ulf Kristersson. Koska hänen edustamansa oikeistoallianssin tuki ei riittäisi pääministeriäänestyksessä, Kristerssonin olisi haettava tukea hallitukselleen joko punavihreän vasemmiston blokista tai ruotsidemokraateilta. Kahden viikon tunnustelujakson aikana hän pyrki luomaan yhteyttä sosiaalidemokraattien kanssa, mutta linjaerot olivat liian suuria hallitusyhteistyölle. Hän ehdotti myös pelkästään maltillisten ja kristillisdemokraattien minihallitusta, joka hakisi tukea äänestys kerrallaan muilta puolueilta.
Kristerssonin epäonnistuttua Norlén antoi hallitustunnustelijan tehtävän luottamusäänestyksessä hyllytetylle Löfvénille. Hänkin pyrki oikeistoa ja vasemmistoa rajaavan blokkirajan rikkomiseen eikä halunnut ottaa ruotsidemokraatteja mukaan hallitustunnusteluihin. Myöskään Löfven ei kahden viikon määräajan kuluessa onnistunut hankkimaan riittävästi kannatusta pääministeriydelleen, minkä jälkeen puhemies Norlén ei enää valinnut suoraan uutta hallitustunnustelijaa.
Varsinaisten hallitustunnustelujen määräaikaa ei ole rajattu Ruotsin laissa mitenkään, mutta puhemiehellä on neljä yritystä esittää pääministeriä valtiopäiville. Jos yksikään ehdokkaista ei tule valituksi, on järjestettävä uudet parlamenttivaalit. Tämän vuoksi Norlén päätti tuoda ehdokkaan valtiopäivien äänestettäväksi ja arvioi maltillisten Kristerssonilla olevan parhaat edellytykset tulla valituksi.
Kristerssonin kaaduttua pääministeriäänestyksessä Norlén päätti asettaa keskustapuolueen puheenjohtaja Annie Lööfin hallitustunnustelijaksi. Lööfin tarkoitus ei ollut kuitenkaan koota ympärilleen hallitusta vaan toimia viestinvälittäjänä vasemmiston ja oikeiston rajan yli kompromissien löytämiseksi.
Kaatuminen

Löfvenin II hallitus kaatui 21. kesäkuuta 2021 opposition epäluottamusäänestykseen, jonka taustalla oli kiista vuokrasääntelyn höllentämisestä. Pääministeri Löfven ilmoitti erostaan 28. kesäkuuta, minkä jälkeen hallitus jatkoi toimitusministeristönä uuden hallituksen muodostamiseen saakka.